open-index/open-wikipedia-markdown huggingface dataset:
Naantalin rautatieasema

**Naantalin rautatieasema** (lyh. Nnl, ruots. *Nådendals järnvägsstation*) oli Suomen rataverkon liikennepaikka Naantalin kaupungissa. Asema valmistui alun perin vuonna 1923, mutta se siirtyi ensin uusiin tiloihin Luostarinkadulle vuonna 1936 ja uudelleen takaisin kaupungin ulkopuolelle vuonna 1967. Paikallisjunaliikenne lopetettiin vuonna 1972, ja asema purettiin kerrostalojen tieltä vuonna 2006.

## Historia

### Kolme eri asemaa

Thure Hellströmin suunnittelema klassistinen aumakattoinen asema valmistui Naantalin radan yhteydessä vuonna 1923. Tämä asemarakennus sijaitsi kaupungin koillispuolella. Vuonna 1936 asema siirtyi lähemmäs keskustaa, kun sen toiminnot siirtyivät entiseen asuinrakennukseen Luostarinkadun päähän. Tyhjilleen jäänyt vanha asemarakennus siirrettiin kaksi vuotta myöhemmin Karjalan Matkaselkään ravintolaksi.

Naantalin asema siirtyi toisen kerran vuonna 1967, jolloin rakennettiin kolmas asemarakennus, suurin piirtein ensimmäisen asemarakennuksen sijoille. Tämä asema palveli myös henkilöliikennettä, mutta sen pääasiallinen toiminta painottui tavara- ja tulliaseman puolelle. Asema muodostui yksikerroksisesta, tiilisestä toimisto- ja henkilöasemarakennuksesta, varastorakennuksesta ja samana vuonna aloitetun junalauttaliikenteen siirtokuormauslaiturihallista.

### Junaliikenne hiipuu

Paikallisjunaliikenne Naantalin asemalle lopetettiin vuonna 1972. Junalauttaliikenne puolestaan lopetettiin kannattamattomana vuonna 1975. Naantalin satamaan liikenne radalla jatkui vuoteen 1984 asti ja uudelleen vuosina 1989–1990, mutta nämä junat eivät kulkeneet asemalle johtavalla rataosalla. Liikenteen hiivuttua lipunmyynti asemalla loppui vuonna 1993, yli 20 vuotta henkilöliikenteen lakkauttamisen jälkeen. Asemarakennus siirtyi VR-yhtymän haltuun vuonna 1995 ja suurin osa aseman tiloista vuokrattiin yksityiskäyttöön. Naantalin asemalle ajettiin viimeisiä kertoja vielä vuosien 1998 ja 1999 kesinä, kun vanhoilla Dm7-kiskobusseilla eli lättähatuilla ajettiin erikoisjunavuoroja Muumimaailmaan. Nämä vuorot kuitenkin lopetettiin niiden kannattamattomuuden vuoksi.

### Asema nykyään

Naantalin asema poistui kartalta 2000-vuosikymmenen puolivälissä. Ensin Naantalin sataman liikennepaikka yhdistettiin Naantalin liikennepaikkaan vuonna 2005 ja itse asemarakennus purettiin uusien kerrostalojen alta seuraavana vuonna. Tällöin muutettiin myös asemapaikan sijaintimetrit. Viimeisenä asemarakennuksista katosi paikalla seissyt alkuperäinen tavaramakasiini, joka purettiin vuonna 2007. Tammikuussa 2021 Vihreät esittivät hallituspuolueena lähijunaliikenteen kehittämistä myös Helsingin ulkopuolella. Ehdotuksen mukaan junaliikenne Turun ja Naantalin välile palaisi tunnin vuoroväleillä vuodesta 2023 eteenpäin. 

## Lähteet

## Aiheesta muualla

* Kuvia Naantalin rautatieasemasta Vaunut.org -sivustolla
Forbidden Siren

**Forbidden Siren** (, nimellä **Siren** Pohjois-Amerikassa) on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2003 PlayStation 2:lle.

Pelille on julkaistu jatko-osat *[[Forbidden Siren 2]]* ja **.

## Tarina
Peli sijoittuu japanilaiseen Hanuda-nimiseen kylään ().

### Hahmot
Hahmot ovat:

* Kyoya Suda (須田 恭也, Suda Kyōya)
** teini-ikäinen urbaanien legendojen rakastaja, joka saapuu kylään etsien tietoja huhutusta joukkomurhasta vuosien takaa
* Tamon Takeuchi (竹内 多聞, Takeuchi Tamon)
** professori, joka on saapunut vierailulle kotikyläänsä
* Yoriko Anno (安野 依子, Anno Yoriko)
** professori Takeuchin oppilas
* Kei Makino (牧野 慶, Makino Kei)
** kylän asukas, pappi ja Shiro Miyatan kaksoisveli
* Shiro Miyata (宮田 司郎, Miyata Shirō)
** kylän asukas, tohtori ja Kei Makinon kaksoisveli
* Risa Onda (恩田 理沙, Onda Risa)
** vierailemassa kaksoissiskonsa Minan luona
* Mina Onda (恩田 美奈, Onda Mina)
** Risa Ondan kaksoissisko
* Hisako Yao (八尾 比沙子, Yao Hisako)
** muistinmenetyksestä kärsivä nuori nainen

* Miyako Kajiro (神代 美耶子, Kajiro Miyako)
** 14-vuotias sokea tyttö
* Reiko Takato (高遠 玲子, Takatō Reiko)
** paikallinen opettaja
* Harumi Yomoda (四方田 春海, Yomoda Harumi)
** kymmenvuotias tyttö
* Akira Shimura (志村 晃, Shimura Akira)
** erakko ja metsästäjä
* Naoko Mihama (美浜 奈保子, Mihama Naoko)
** itsekeskeinen televisiossa esiintyvä henkilö
* Tomoko Maeda (前田 知子, Maeda Tomoko)
** teini-ikäinen tyttö, joka on karannut kotoaan

### Juoni
Tapahtumapaikassa alkaa tapahtua maanjäristyksen jälkeen kummia: vuoret hautautuvat vereen ja kylässä alkaa liikkua outoja hahmoja. Kirotun kylän asukkaat joutuvat tekemään murhia tai tulevat epäkuolleiksi *shibitoiksi* (*ruumisväkeä*).

## Lähteet

## Aiheesta muualla
*
Forbidden Siren 2

**Forbidden Siren 2** on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2006 PlayStation 2:lle. Edeltäjänsä tapaan pelissä hiiviskellään, piiloudutaan, paetaan ja myös tapetaan erilaisia hirviöitä.

Pelille on julkaistu jatko-osa **.

## Tarina
### Hahmot

* Mamoru Itsuki (一樹 守, Itsuki Mamoru)
* Ikuko Kifune (木船 郁子, Kifune Ikuko)
* Yorito Nagai (永井 頼人, Nagai Yorito)
* Takeaki Misawa (三沢 岳明, Misawa Takeaki)
* Akiko Kiyota (喜代田 章子, Kiyota Akiko)
* Soji Abe (阿部 倉司, Abe Sōji)
* Shigeru Fujita (藤田 茂, Fujita Shigeru)
* Ichiko Yagura (矢倉 市子, Yagura Ichiko)
* Shu Mikami (三上 脩, Mikami Shū)
* Kanae (加奈江, Kanae)
* Tsuneo Ohta (太田 常雄, Ōta Tsuneo)

* Tomoe Ohta (太田 ともえ, Ōta Tomoe)
* Ryuko Tagawa (多河 柳子, Tagawa Ryūko)
* Yuri Kishida (岸田 百合, Kishida Yuri)
* Hiroshi Okita (沖田 宏, Okita Hiroshi)
* Ryuhei Mikami (三上 隆平, Mikami Ryūhei)
* Noriko Kifune (木船 倫子, Kifune Noriko)
* Tsukasa of Jilldoll (ツカサ・オブ・ジルドール, Tsukasa obu Jirudōru)
* Shu Mikamin saksanpaimenkoira, joka toimii Shun oppaana.
* Ichiro Nakajima (中島 一郎, Nakajima Ichirō)
* Kyoya Suda (須田 恭也, Suda Kyōya)
* Nitaka Ichifuji (一藤 二孝, Ichifuji Nitaka)

### Juoni

Useiden ihmisten lautta hautautuu verenpunaiseen hyökyaaltoon. He joutuvat vangiksi oudolle Yamijima-saarelle, jossa liikuskelee verenhimoisia hahmoja.

## Aiheesta muualla
*
Freekstyle

**Freekstyle** on Electronic Artsin julkaisema ajopeli. Peli on julkaistu vuonna  Nintendo GameCubelle, Game Boy Advancelle ja PlayStation 2:lle.

## Pelaaminen
Pelissä on hyppyri- ja estetäytteisiä ratoja, kuten Crush Belt, Burn It Up, Gnome Sweet Gnome ja Rocket Garden. Pelissä on neljä pelitilaa: turnaus, nopea ralli, freestyle-ralli ja vapaa ajo. Pelissä on 8 kuskia.

## Vastaanotto
Pelin Game Boy Advance -versio on saanut GameSpotin arvostelussa arvosanaksi 6.4/10.

## Lähteet

## Aiheesta muualla
*
Keskiyön aurinko (kirja)

**Keskiyön aurinko** () on yhdysvaltalaiskirjailija Stephenie Meyerin suositun *[[Houkutus (kirjasarja)|Houkutus]]*-kirjasarjan viimeisin osa, joka julkaistiin 4. elokuuta 2020. Se kertoo kirjasarjan ensimmäisen osan, *[[Houkutus|Houkutuksen]]*, tarinan vampyyri Edward Cullenin näkökulmasta. Meyerin mukaan *Keskiyön aurinko* on ainoa kirja, jonka hän suunnittelee kirjoittavansa uudelleen Edwardin näkökulmasta.

WSOY julkaisi teoksen suomeksi syyskuussa 2020. Romaanin ovat suomentaneet Ilkka ja Päivi Rekiaro.

## Historia
### Vuotaminen internetiin
Elokuussa 2008 osa teoksen luonnoksista postitettiin luvattomasti internetiin, minkä jälkeen Meyer lopetti *Keskiyön auringon* kirjoittamisen ja kertoi keskittyvänsä perheeseensä ja muihin mahdollisiin projekteihin. Hän ei ole kertonut kuka vuosi tekstin, mutta on sanonut ettei usko tekijän tarkoittaneen teolla pahaa. *Keskiyön auringon* kyseessä olevat luonnokset ovat nähtävissä Meyerin kotisivuilla. Keväällä 2009 teoksen julkaisusta ei ollut varmuutta. Marraskuussa vuonna 2008 Meyer kertoi haastattelussa ettei ollut sopivassa mielentilassa kirjoittaakseen teosta ja suunnittelevansa kirjan kirjoittamista vasta muutaman vuoden päästä ollessaan varma, että ”kaikki ovat jo unohtaneet sen”. Ennen kirjan vuotamista internetiin Meyer antoi *[[Houkutus]]*-kirjan pohjalta tehdyn vuoden 2008 elokuvan *[[Twilight – Houkutus]]* ohjaajan Catherine Hardwicken ja Edwardia näytelleen Robert Pattinsonin lukea elokuvan kuvausten aikana osan *Keskiyön auringosta*, jotta he saisivat paremman kuvan Edwardin hahmosta. 

### Julkaisu
Meyer ilmoitti toukokuussa 2020 julkaisevansa *Keskiyön aurinko* -kirjan 4. elokuuta 2020.

## Lähteet

## Aiheesta muualla
*''Midnight Sunin'' luonnokset Meyerin kotisivuilla
Future Tactics: The Uprising

**Future Tactics: The Uprising** on Zed Twon kehittämä vuoropohjainen taktinen ammuntapeli. Peli on julkaistu vuonna  Nintendo GameCubelle, PlayStation 2:lle, Windowsille ja Xboxille. 

Peli on samanlainen pelattavuudeltaan kuin *[[Worms 3D]]*. Pelissä on edistynyt pelimoottori, joka mahdollistaa kaiken tuhoamisen kaikissa pelin kentissä.

## Juoni

Pahat Oliot ovat vallanneet koko maailman ja heivanneet jäljelle jääneet ihmiset asumaan pieniin siirtokuntiin. Loulle ja hänen kavereilleen tämä ei kuitenkaan sovi ja he lähtevät pelastamaan maailman Olioiden kynsistä.

## Aiheesta muualla
*
Krzysztof Raczkowski

**Krzysztof "Docent" Raczkowski** (29. lokakuuta 1970 – 18. elokuuta 2005) oli puolalainen muusikko, joka tunnettiin parhaiten death metal -yhtye Vaderin rumpalina. Hänen kuolinsyynsä on epäselvä, vaikka yleisessä tiedossa olikin, että hänellä oli alkoholi- ja huumeongelmia, jonka myös muun muassa Vaderin kitaristi Mauser myönsi.

## Diskografia

**Vader**
*
*
*
*
*
*
*
*
*
*
*
*
*
*
*

**Slashing Death**
*
*
*

**Sweet Noise**
*
*
*

**Dies Irae**
*
*
*

**Moon**
*

**Black Altar**
*

**Christ Agony**
*

**Tower**
*

**Atrocious Filth**
*

## Videografia
**Vader**
**[[Vision and Voice]]* (1998, VHS)
**[[More Vision and the Voice]]* (2002, DVD)
**[[Night of the Apocalypse]]* (2005, DVD)

**Dies Irae**
**[[The Art of an Endless Creation]]* (2009, DVD)

## Lähteet
Sävelkimppu

**Sävelkimppu** eli **klusteri** on musiikissa usean sävelkorkeudeltaan lähekkäisen yhtä aikaa soivan sävelen muodostama sointu. Tavallisesti klusterin sävelet ovat korkeintaan suuren sekunnin päässä toisistaan. Niin sanotussa kromaattisessa klusterissa esiintyvät kaikki klusterin äärisävelten väliset sävelet. 

## Nuotinnus
Johanna Pulkkinen

**Johanna Anneli Pulkkinen** (s. 10. huhtikuuta 1987 Pieksämäki) on suomalainen kuulantyöntäjä. Seuratasolla Pulkkinen edustaa Pieksämäen Veikkoja. Häntä valmentaa hänen isänsä Ilkka Pulkkinen.

Ulkoradoilla Pulkkinen on voittanut kuulantyönnön SM-kultaa vuonna 2009, hopeaa vuonna 2015 ja pronssia vuonna 2005. Hallista hän on voittanut Suomen mestaruuden kahdesti vuosina 2008 ja 2009. Kuulakarnevaaleilla Pulkkinen on voittanut naisten sarjan kolme kertaa.

Vuosina 2009–2015 Pulkkinen kärsi polvivammoista eikä kyennyt kilpailemaan. Hän palasi kilpailemaan kesäkuussa 2015 työnnettyään avauskilpailussaan tuloksen 15,32 metriä.

Pulkkisen ennätys 16,05&nbsp;metriä on vuodelta 2009. Halliennätyksensä 16,09&nbsp;m hän teki vuonna 2008.

Nykyään Pulkkinen työskentelee opettajana.

## Saavutuksia
*Kalevan kisat
**SM-kultaa 2009
**SM-hopeaa 2015
**SM-pronssia 2005
*Halli-SM
**SM-kultaa 2008 ja 2009 

## Parhaat tulokset
*Huomioitu vain kilpailujen lopputulokset, päivitetty 29.9.2009* 
* 16,09i m (1) Otaniemi 25.1.2008
* 16,05 m (1) Hämeenkyrö 28.6.2009 (kuulakarnevaalit)
* 16,00 m (1) Savonlinna 7.7.2009
* 15,93 m (2) Göteborg 30.8.2009 (Suomi–Ruotsi-maaottelu)
* 15,90 m (1) Vammala 8.8.2009
* 15,83 m (1) Mikkeli 1.6.2009
* 15,83i m (1) Mustasaari 21.2.2009 (Halli-SM-kilpailut)
* 15,82 m (4) Los Realejos 14.3.2009 (Euroopan cup)
* 15,74 m (1) Pori 23.8.2009 (22-v. SM-kilpailut)
* 15,72i m (1) Turku 28.2.2009 (22-v. halli-SM-kilpailut)

i = työnnetty hallissa

## Lähteet
Udmurt duńńe

**Udmurt duńńe** (udmurtiksi Удмурт дунне, ”Udmurttimaailma”) on Iževskissä Udmurtian tasavallassa ilmestyvä udmurtinkielinen sanomalehti.

Ensimmäinen udmurtinkielinen sanomalehti *Voinayś ivor* (”Sotatietoja”) alkoi ilmestyä vuonna 1915. Historiansa aikana lehdellä on ollut monta nimeä: *Udmort* (”Udmurtti”, 1917), *Viĺ śiń* (”Uusi silmä”, 1918) ja *Gudyri* (”Ukkonen”, vuodesta 1918 lähtien), *Udmurt Kommuna* (”Udmurttikommuuni”, vuodesta 1930) ja *Sovetskoi Udmurtija* (”Neuvosto-Udmurtia”, vuodesta 1943). Vuonna 1975 se ilmestyi viisi kertaa viikossa 24&nbsp;500 kappaleen painoksena. Nykyisen nimensä se sai vuonna 1992. 

Lehden aiheita ovat tasavallan yhteiskuntaelämä, kulttuuri ja koulutus, sosiaalipolitiikka, maatalous ja kansallisuuskysymykset. Kerran viikossa julkaistaan huumorisivua *Šokyč* (”Herhiläinen”), omat palstansa on omistettu naisille, terveydelle, lapsille, kirjallisuudelle, suomalais-ugrilaisille kansoille, udmurttien perinteille, ortodoksiselle uskonnolle ym.

Nykyään lehti ilmestyy kolme kertaa viikossa. Sen julkaisijoina toimivat Udmurtian valtioneuvosto ja hallitus. Päätoimittaja on Aleksei Škljaev. Vuoden 2007 alussa painosmäärä oli 20&nbsp;000 kappaletta.

## Lähteet

## Aiheesta muualla
* Udmurt duńńen sivusto (udmurtiksi)
Jean-Luc Bilodeau

**Jean-Luc Bilodeau** (s. 4. marraskuuta 1990 Vancouver, Brittiläinen Kolumbia, Kanada) on kanadalainen näyttelijä. Hän on näytellyt muun muassa Josh Tragerin roolissa televisiosarjassa *[[Kyle XY]]*. Bilodeau esiintyi ensimmäisen kerran elokuvassa vuonna 2004, kun hän näytteli Bobbyä elokuvassa *Ill Fated* (2004).

Bilodeau valmistui Holy Cross Regional High Schoolista 2008.  Ennen kuin hänestä tuli näyttelijä, hän oli tanssija kahdeksan vuotta, mutta tanssiminen alkoi jäädä vähemmälle, kun aikataulussa ei riittänyt sille enää aikaa.

## Aiheesta muualla

*
Kyröskosken Ponsi

**Kyröskosken Ponsi** on vuonna 1902 perustettu hämeenkyröläinen urheiluseura. Seuran edustajat ovat menestyneet parhaiten yleisurheilussa ja maastohiihdossa, joiden lisäksi lajivalikoimaan kuuluvat lentopallo, pyöräily ja salibandy. Seuran puheenjohtaja on Jani Perkonmäki. Ponsi järjestää vuosittain Kyröskosken kuulakarnevaalit.  

Ponnen tunnetuin edustaja lienee nykyinen seura-aktiivi Matti Yrjölä, joka aktiiviurallaan rohmusi kuulantyönnön SM-mitaleita ja Suomen ennätyksiä. Olympiamitalinkin seuran edustaja on saavuttanut, kun Ikaalisten Urheilijoista Ponteen siirtynyt Matti Pitkänen voitti maastohiihdon 4 × 10 km viestikultaa Innsbruckista 1976. 2000-luvun alussa pika-aituri Jarno Jokihaara voitti 110 metrin aitojen Suomen mestaruuden kahdesti.

## Aiheesta muualla
* Seuran kotisivut
Sydneyn kansainvälinen lentoasema

**Sydneyn kansainvälinen lentoasema**, tunnetaan myös nimellä **Kingsford Smithin kansainvälinen lentoasema**  on Sydneyn kaupungin välittömässä läheisyydessä sijaitseva Australian suurin lentoasema. Sydneyn lentoasema on kaupungin merkittävin ja tärkein lentoasema sekä australialaisen lentoyhtiön Qantasin tärkein solmukohta. Lentoaseman kautta kulki vuonna 2007 31,0 miljoonaa matkustajaa.

Sydneyn lentoasema on yksi maailman vanhimmista edelleen toimivista lentoasemista. Vuonna 2003 lentoasema oli sijalla 28. vilkkaimpien lentoasemien vertailussa. Vuoden 2003 jälkeen lentoasema ei kuitenkaan ole ollut edes 30 vilkkaimman joukossa.

Lentoaseman vastaava operaattori on Sydney Airport Corporation Limited (SACL).

## Terminaalit

### Terminaali 1

Terminaali 1 sijaitsee lentoaseman luoteisosassa. Terminaalista lähtevät kansainväliset lennot ja terminaaliin on rakennettu lisäksi paikkoja uusille Airbus A380 -koneille, joita tullaan vastaisuudessa käyttämään ainakin reiteillä Singaporeen (Singapore Airlines), Dubaihin ja Aucklandiin (Emirates) sekä Los Angelesiin ja Lontooseen (Qantas). Terminaalissa on 63 porttia ja 12 matkatavarankäsittelypistettä.

Terminaali 1 avattiin 1970-luvulla, jolloin se korvasi vanhan terminaalin, joka sijaitsi nykyisen terminaali 3:n alueella.

### Terminaali 2

Terminaali 2 tunnettiin ennen "Ansettin terminaalina". Ansettin mentyä konkurssiin 2001 terminaali muuttui kotimaan terminaaliksi, josta lähtee nykyisin Virgin Bluen, Jetstarin, Regional Expressin ja Aeropelican Air Servicesin kotimaan vuorot. Lisäksi Qantasin tytäryhtiö, QantasLink, operoi muutamia vuorojaan terminaalin 2 kautta. Terminaali 2 sijaitsee lounaisessa osassa lentoasemaa.

### Terminaali 3

Terminaali 3 on myös kotimaan terminaali, sen kautta liikennöi kotimaanvuorot QantasLink ja Qantas. Terminaalin porteille on mahdollista pysäköidä muun muassa Airbus A330 ja Boeing 747 -koneet. Terminaali toimi ensin TAA:n terminaalina, myöhemmin Australian Airlinesin terminaalina ja sittemmin Qantasin terminaalina.

### Muut terminaalit

Lentoasemalla on myös terminaali 4, jota ei tällä hetkellä käytetä. Portteja tässä terminaalissa ei ole. Pääasiallisina käyttäjinä ovat olleet halpalentoyhtiöt.

Terminaali 1:stä pohjoiseen sijaitsee myös rahtiterminaali.

## Kohteet


Tiedosto:Sydney Airport Control Tower.jpg|Lentoaseman lennonjohtotorni.
Tiedosto:SYDAp2.JPG|Lentokoneita asematasolla.
Tiedosto:Qantas 747 Landing.JPG|Qantasin Boeing 747-300 laskeutumassa Sydneyn lentoasemalle.
Tiedosto:MascotAirport6.JPG|Lentoaseman edustalla oleva kyltti.

### Mahdollisia uusia reittejä

*Air India suunnittellee lentojen aloittamista Boeing 777-300ER tai Boeing 787 -koneilla.
*V Australia on tutkinut lentojen aloittamista Boeing 777-300ER -konetyypillä Johannesburgiin. Alustavaksi lentojen aloituspäiväksi määriteltiin 1. lokakuuta 2009.

### Vilkkaimmat reitit

## Lähteet

## Aiheesta muualla

* Sydneyn lentoaseman kotisivu
* Lentoaseman sijainti
Tunteiden ilmaisu ihmisissä ja eläimissä

**Tunteiden ilmaisu ihmisissä ja eläimissä** () on Charles Darwinin vuonna 1872 julkaistu tunteiden ilmaisua käsittelevä kirja. Yhdessä *[[Ihmisen polveutuminen ja sukupuolivalinta]]* -teoksensa kanssa tämä kirja oli Darwinin yritys vastata ihmisen alkuperään ja psykologiaan liittyviin kysymyksiin. Darwin sivusi ihmisten tunteiden muodostusta jo teoksessa edellisessä teoksessaan, mutta aineistoa jäi yli ja siksi Darwin päätti kirjoittaa asiasta oman kirjansa. *Tunteiden ilmaisu ihmisissä ja eläimissä* oli yksi ensimmäisiä kirjoja, jossa käytettiin valokuvia.

## Suomennos
* 

## Lähteet
Nokitasku

**Nokitasku** (*Saxicola caprata*) on Aasiassa esiintyvä sieppoihin kuuluva varpuslintu.

## Koko ja ulkonäkö

Linnun pituus on noin 13,5&nbsp;cm, siipien kärkiväli 21–23&nbsp;cm ja paino 12–26&nbsp;g, tavallisesti 15–17&nbsp;g. Kooltaan nokitasku on kuin pensastasku. Sen höyhenpuku on tumma: juhlapukuinen koiras on musta paitsi vatsa, alaperä, yläperä ja siipilaikku ovat valkoiset. Peruspukuisen ja nuoren koiraan höyhenpuku on hieman kirjavampi. Naaraan väritys vaihtelee vaaleanruskeasta tummanruskeaan ja senkin vatsa on usein valkoinen, mutta valkoinen siipilaikku siltä puuttuu.

## Levinneisyys
Nokitasku elää laajalla alueella Keski- ja Etelä-Aasiassa, lännessä Iranista Pakistanin ja Pamirin kautta Intiaan, Filippiineille, Indonesiaan (puuttuu Borneosta) ja Uuteen-Guineaan. Sen elinympäristön ala on 1–10 miljoonaa neliökilometriä. Laji on enimmäkseen lyhyen matkan muuttolintu esiintymisalueen länsiosissa ja talvehtii Kaakkois-Iranissa ja Irakissa. Itäiset trooppiset populaatiot ovat paikkalintuja. Lajista tunnetaan useita alalajeja.

## Elinympäristö
Nokitasku asuu avomaiden ja kukkulanrinteiden pensaikoissa, mielellään purojen, jokien tai kosteikkojen reunamilla, missä kasvaa pajukkoa tai korkeaa ruohokasvillisuutta. Laji viihtyy myös puutarhoissa ja laitumilla, mutta se välttelee metsiä, vuoristoa ja kuivia aroja.

## Lisääntyminen
Nokitasku rakentaa pesänsä maahan tai matalalle kiven, kallion tai muurin rakoseen. Naaras munii 2–5 munaa. Pesintä tunnetaan puutteellisesti.

## Ravinto
Nokitaskun ravintoa ovat hyönteiset ja muut pienet selkärangattomat eläimet.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

## Aiheesta muualla
* YLE 9.10.2010: Suomesta löydettiin taas uusi lintulaji
* Oiseaux (kuvia)
Liike-elämän etiikka

**Liike-elämän etiikka** on osa soveltavaa etiikkaa. 

Etiikka eli moraalin tutkimus jakautuu useisiin alakohtiin joista yksi on soveltava etiikka. Soveltava etiikka on normatiivisen etiikan teorioiden soveltamista käytäntöön. Liike-elämän etiikka on juuri tätä, eli oikean ja väärän, hyvän ja pahan, tutkimusta liike-elämässä.

## Aiheesta muualla
*Kopperi, Marjaana. Liike-elämän etiikka . niin & näin 1/1999.
*Etiikka.fi. Kirjoituksia etiikasta, erityisesti median, viestinnän ja päätöksenteon eettisistä kysymyksistä.
Verkkolevät

**Verkkolevät** (*Chlorarachnea*) on pieni ryhmä yksisoluisia amebamaisia eliöitä, joiden solut voivat kasvaa yhteen ja muodostaa limasienten ja labyrinttisienten tapaan hitaasti liikkuvia verkkomaisia limakkoja. Limakossa olevien solujen välille muodostuu ohuita solulimasta koostuvia säikeitä, jotka yhdistävät soluja toisiinsa ja jotka samalla pyydystävät ravintohiukkasia. Niillä on viherhiukkasia, joilla ne kykenevät yhteyttämään. Toisaalta ne kykenevät myös toisenvaraiseen ravinnonottoon fagosytoimalla verkkorakenteeseen tarttuneita bakteereja ja muita yksisoluisia pieneliöitä. Verkkoleviä tavataan trooppisissa merissä.

Verkkoleväsolut voivat muodostaa paksuseinäisiä lepoitiöitä. Näistä puolestaan itää uusia amebamaisia soluja tai uintisiimallisia parveiluitiöitä.

Verkkolevien viherhiukkaset ovat peräisin endosymbionttiselta viherlevältä. Muinaisesta viherlevästä on nykyisin jäljellä viherhiukkasen ympärillä oleva ylimääräinen kalvopari ja näiden kalvoparien välissä oleva viherlevän pitkälle surkastunut tumarakenne eli nukleomorfi.

Uusimpien geneettisten tutkimusten perusteella verkkolevät luokitellaan Rhizaria-kunnan Cercozoa-pääjaksoon. Tätä ennen niitä pidettiin viherhiukkastensa perusteella kasvien ja viherlevien kehityslinjaan kuuluvina eliöinä.

## Lähteet
*
Tie (kappale)

**Tie** on Viikatteen single. Kappale "Haaskalinnut saalistaa" on alun perin elokuvasta Speedy Gonzales - Noin 7 veljeksen poika. Arvo Viikate on säveltänyt kappaleen "Autuaat". Kappaleesta kuvattiin myös musiikkivideo. Se kuvattiin Ylöjärvellä, Voionmaan opiston studiolla. Musiikkivideon on ohjannut Joonas Berghäll, ja video tallennettiin 16mm filmille. Tyylilajina ovat film noir sekä 1900-luvun alkupuoliskon agentti-elokuvat. 

## Kappaleet
# 
# 
# 

## Tekijät
### Yhtye
* Kaarle Viikate (oik. Kalle Virtanen): laulu, kitarat, bassokitara (”Tie”)
* Ervo Viikate (oik. Erkka Koskinen): bassokitara (”Haaskalinnut saalistaa”, ”Varjoista”)
* Simeoni Viikate (oik. Simo Kairistola): lyömäsoittimet
* Arvo Viikate (oik. Ari Taiminen): taustalaulu (”Haaskalinnut saalistaa”), kitarat (”Haaskalinnut saalistaa” ja ”Varjoista”)

### Muut
* Arttu Kunnasto: harmonikka (”Haaskalinnut saalistaa” ja ”Varjoista”)
* Njetbonimaistadin poikakuoro (Kaarle Viikate, Arvo Viikate, Ervo Viikate ja Jouni Hynynen): taustalaulu (”Haaskalinnut saalistaa”)
Sahelinmuurahaistasku

**Sahelinmuurahaistasku** (*Myrmecocichla aethiops*) on Afrikassa esiintyvä sieppoihin kuuluva varpuslintu.

## Koko ja ulkonäkö
Linnun pituus on noin 17&nbsp;cm, siipien kärkiväli 28,5–32&nbsp;cm ja paino noin 58&nbsp;g (painoaineistossa vain viisi kenialaista lintua). Sahelinmuurahaistaskukoiras on pääosin tumman tervanruskea, pyrstö ja alaperä ovat mustat. Käsisulkien sisähöyty on valkoinen, tyveltä alkaen 2/3 sulkien pituudesta, ja lennossa näkyy siivellä harakkamainen valkea kuvio. Naaras ja nuori lintu ovat tervanruskeita. Kaikissa puvuissa nokka ja koivet ovat mustat.

## Esiintyminen
Sahelinmuurahaistasku elää Afrikassa Saharan eteläpuolella Sahelin alueella, lännessä Senegalista alkaen, idässä Keniaan ja Tansaniaan. Sen elinympäristön ala on noin 2,1 miljoonaa neliökilometriä. Laji lienee paikkalintu. Lajista tunnetaan kolme alalajia, joista nimialalaji *aethiops* on läntisin, *sudanensis* tavataan Sudanissa ja *cryptoleuca* Itä-Afrikassa.

## Elinympäristö
Sahelinmuurahaistasku asuu kuivien avomaiden pensaikoissa, taajamissa, tienvarsilla ja harvaa puustoa kasvavilla tasangoilla. Pesäpaikkaansa varten se tarvitsee kuoppia ja vuoraamattomia kaivoja.

## Lisääntyminen
Sahelinmuurahaistasku rakentaa pesänsä maahan vaakasuoraan onkaloon. Pesintä tunnetaan puutteellisesti.

## Ravinto
Sahelinmuurahaistasku ravintoa ovat ainakin muurahaiset ja muut hyönteiset.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

* IBC (kuva)
Leimu (kappale)

**Leimu** on Viikatteen single. Kappale pääsi Yleisradion nuorten kanavan a-soittolistalle. Se oli Suomen virallisella singlelistalla yhteensä 6 viikkoa, ja parhaimmillaan se sijoittui sijalle 6. Levyn kannet on tehnyt Arvo Viikate. Kappaleesta tehtiin myös musiikkivideo, joka on road movie - hengessä etenevä talvinen tarina. Videossa olivat ensi kertaa Arvo ja Ervo Viikate. Video tallennettiin Tampereen ympäristössä 16mm värifilmille. 

Levyltä löytyvä "Synkkä valtaistuin" on yhtyeen mukaan nimetty norjalaisyhtye Darkthronen mukaan, tosin itse kappale kertoo penkkiurheilusta.

## Kappaleet
# 
# 
# 

## Kokoonpano
* Kaarle Viikate – laulu, kitarat, bassokitara
* Simeoni Viikate – rummut, lyömäsoittimet

+

* Simo Helkala – hammond (”Luomet lyijyä painaa”)

## Aiheesta muualla
*
Get On Da Mic

**Get On Da Mic** on vuonna 2004 julkaistu videopeli PlayStation 2:lle. Pelin teki Eidos Interactive. Poiketen muista laulupeleistä, *Get On Da Mic* sisältää ainoastaan hip hoppia. Pelissä on samanlainen mikrofoni kuin *[[Karaoke Revolution]]* -pelissä. Pelissä on kaksinpeli ja sen ikäsuositus on 12+.

## Kappaleet
Get on Da Micissä on yhteensä 40 laulua monilta tunnetuilta rap-artisteilta, kuten Snoop Doggilta, J-Kwonilta, Dr. Dreltä, Tupacilta, T.I.:ltä, Kanye Westiltä ja Ying Yang Twinsiltä.
Ghosthunter

**Ghosthunter** on vuonna 2003 julkaistu kauhuräiskintäpeli Sonylta. Sen ikäsuositus on kauhusta huolimatta 12+.

## Juoni

*Ghosthunter* alkaa poliisin Lazarus Jonesin ensimmäisestä päivästä poliisina. Hänet lähetetään työparinsa Anna Steelen kanssa tutkimaan outoja ilmiöitä hylätyssä koulussa. Kun Jones ja Steele hajaantuvat, löytää Jones hylätyn laboration ja vahingossa vapauttaa siellä olevat kummitukset, mukaan lukien Lordi Hawksmoorin haamun. Sitten Hawksmoor sieppaa Steelen ja lähettää kummitukset Jonesin kimppuun.
Jones päättää etsiä ja pelastaa Steelen. Matkalla hän saa apua ystävälliseltä Kate Hellerin haamulta.

## Tyyli
Ghosthunter sekoittaa omaperäisesti kauhua, toimintaa, huumoria ja draamaa. Ghosthunterissa on myös harvinainen "hämäysloppu": Lazarus kuolee ja ruutuun tulee päävalikko ja pyytää pelaajaa aloittamaan uudestaan. Pari sekuntia tämän jälkeen, peli jatkuu taas.

## Vastaanotto
*Ghosthunter* on saanut hyviä arvosanoja ja sen Metacriticiltä saama arvosana on 70 prosenttia, vaikkakin jotkut sivustot ovat antaneet yli 90 pisteen arvosanoja. Sitä kehuttiin omaperäisyydestä, hienosta grafiikasta ja kenttäsuunnittelusta. Sitä haukuttiin kameraongelmista ja toistosta.
Painonnosto kesäolympialaisissa 1984

**[[Kesäolympialaiset 1984|Vuoden 1984 kesäolympialaisissa]]** kilpailtiin **painonnostossa** kymmenessä eri painoluokassa. Vain miehet kilpailivat. Kilpailuareenana toimi Albert Gersten Pavilion.

Lajia dominoinut Neuvostoliitto boikotoi kisoja eikä osallistunut, mikä paransi muiden kilpailijoiden mitalimahdollisuuksia huomattavasti.

## Mitalistit
### Miehet

## Tulokset
### Kärpässarja (52 kg)





* [[Mahmoud Tarha]] nosti 230,0 kg, mutta jäi kiinni dopingista.*

### Kääpiösarja (56 kg)






### Höyhensarja (60 kg)






### Kevytsarja (67,5 kg)






### Keskisarja (75 kg)






### Ylempi keskisarja (82,5 kg)






### Raskas keskisarja (90 kg)






### Alempi raskassarja (100 kg)






### Raskassarja (110 kg)





* [[Göran Pettersson]] nosti 360,0 kg, mutta jäi kiinni dopingista.*

### Superraskas sarja (yli 110 kg)





* [[Stefan Laggner]] (tulos 385,0 kg) ja  [[Serafim Grammatikopoulos]] jäivät kiinni dopingista.*

## Mitalitaulukko
Forgotten Realms: Demon Stone

**Forgotten Realms: Demon Stone** on vuonna 2004 julkaistu toimintapeli PlayStation 2:lle, Xboxille ja PC:lle. Se perustuu *[[Dungeons & Dragons]]* -pelin Forgotten Realmsiin. Pelin teki Atari ja sen ikäsuositus on 12+.

## Juoni

Kolme sankaria taistelevat jalokivikaivoksilla örkkiarmeijoja vastaan. Siellä he tietämättään päästävät Ygorlin ja Cirekan Demon Stonen sisältä pois maailmaan. Kolme sankaria haluavat korjata virheensä ja pysäyttää Ygorlin ja Cirekan.
Lauluni mun

__NOTOC__
**Lauluni mun** on suomalaislaulaja Nikan esikoisalbumi, joka julkaistiin 25. helmikuuta 2009.

## Kappaleet
#
#
#
#
#
#
#
#
#
#

## Arvostelut
* Rumba: *positiivinen*
* Stara.fi: 

## Lähteet

## Aiheesta muualla
* Poko Rekordsin albumisivu
Ghost Rider (videopeli)

**Ghost Rider** on Climax Solentin kehittämä ja 2K Gamesin julkaisema toimintapeli. Peli on julkaistu vuonna  Game Boy Advancelle, PlayStation 2:lle ja PlayStation Portablelle.

Peli liittyy löyhästi saman vuoden elokuvaan *[[Ghost Rider – aaveajaja]]*.

## Pelaaminen
Peli koostuu taistelujaksoista, joissa päähenkilöllä on käytettävissä ketjut ja haulikko, sekä ajovaiheista moottoripyörällä.

## Vastaanotto
Peli on saanut GameSpotin arvostelussa arvosanaksi 4/10.

Peli on saanut Eurogamerin arvostelussa arvosanaksi 5/10.

## Ääninäyttelijät

## Lähteet

## Aiheesta muualla
* 
* 
* 
*
God Hand

**God Hand** on Clover Studion kehittämä ja Capcomin julkaisema beat ’em up. Peli on julkaistu vuonna  PlayStation 2:lle. 

## Pelaaminen
Pelissä ei ole pulmia ratkottavana tai tasohyppelyä vaan pelaaminen koostuu taisteluista.
Pelaajalla on käytettävissään yli sata erilaista lyöntiä ja potkua.Taistelutekniikkoina on esimerkiksi Left Jab:t ja Left Hook:t (lyöntejä) ja Right Roundhouset (potkuja). 

## Vastaanotto
Peli on saanut GameSpotin arvostelussa arvosanaksi 8/10.

## Ääninäyttelijät

## Lähteet

## Aiheesta muualla
* 
*
Leif Fagernäs

**Leif Richard Fagernäs** (s. 2. tammikuuta 1947 Oulu) on Elinkeinoelämän keskusliiton EK:n entinen toimitusjohtaja (2004–2010). Hän oli ennen EK:n edeltäjän Teollisuuden ja työnantajain keskusliiton TT:n toimitusjohtajaksi valintaansa Suomen Berliinin-suurlähettiläs. Hänen edeltäjänsä oli Kalevi Hemilä.

Fagernäs on valmistunut oikeustieteen kandidaatiksi Helsingin yliopistosta 1971. Hän on toiminut vuodesta 1972 lähtien ulkoasiainhallinnon palveluksessa sekä kotimaassa että ulkomailla. Sotilasarvoltaan Fagernäs on kapteeni.

Leif Fagernäsin isoisä oli Uno Fagernäs. Hänen veljensä on yritysjohtaja ja Merita-pankin hallituksen entinen jäsen Peter Fagernäs.

## Lähteet
Girls Got Rhythm

**Girls Got Rhythm** on australialaisen hard rock -yhtye AC/DC:n kappale albumilta *[[Highway to Hell]]* vuodelta 1979. Kappale kestää 3 minuuttia 23 sekuntia ja se on varsin nopeatempoinen. Se sisältää tunnetun kitarariffin, joka kulkee koko kappaleen läpi. Kappaleesta on julkaistu liveversio konserttitallenteella *[[No Bull]]* vuonna 1996. Kappaleen ovat kirjoittaneet Angus Young ja Malcolm Young sekä Bon Scott.

Kappale ilmestyi myös singlenä vuonna 1979. 

## Kokoonpano

* Bon Scott – laulu
* Angus Young – soolokitara
* Malcolm Young – rytmikitara
* Cliff Williams – bassokitara
* Phil Rudd – rummut

## Lähteet

## Aiheesta muualla
* Kappaleen sanat
Jan Schmid

**Jan Schmid** (s. 24. marraskuuta 1983 Trondheim, Norja) on norjalainen uransa lopettanut yhdistetyn hiihtäjä, joukkuekilpailun maailmanmestari ja olympiamitalisti, joka edusti vuoteen 2006 saakka Sveitsiä.

Schmid on asunut koko ikänsä Trondheimissa, mutta vuoteen 2006 saakka hänellä oli ainoastaan Sveitsin passi, koska hänen vanhempansa ovat Sveitsin kansalaisia. Sveitsin hiihtoliitto vaati Schmidiä maksamaan 120&nbsp;000 Norjan kruunun korvauksen Norjan edustajaksi siirtymisestä. Hänen nuorempi veljensä Tommy Schmid kilpaili uransa loppuun saakka Sveitsin yhdistetyn joukkueessa.

Schmid sijoittui Sveitsin joukkueen jäsenenä joukkuekilpailussa seitsemänneksi Salt Lake Cityn olympialaisissa 2002, kahdeksanneksi Val di Fiemmen MM-kilpailuissa 2003, kuudenneksi Oberstdorfin MM-kilpailuissa 2005 ja neljänneksi Torinon olympialaisissa 2006.

Schmid saavutti Liberecin MM-kilpailuissa 2009 Todd Lodwickin jälkeen hopeaa normaalimäen Gundersen-kilpailussa. Joukkuekilpailussa Schmid oli mukana Norjan pronssijoukkueessa. Suurmäen Gundersen-kilpailussa hän oli kahdestoista ja yhteislähtökilpailuissa kolmastoista. Oslon MM-kilpailuissa 2011 hän oli mukana pronssia voittaneessa Norjan normaalimäen sekä suurmäen joukkueessa ja sijoittui suurmäen Gundersen-kilpailussa 14:nneksi. Pyeongchangin olympialaisissa 2018 hän oli suurmäen Gundersen-kilpailussa yhdestoista ja voitti hopeaa Norjan joukkueessa. Seefeldin MM-kilpailuissa 2019 Schmid voitti kultaa joukkuekilpailussa sekä hopeaa suurmäen Gundersen-kilpailussa ja parisprintissä.

Schmid saavutti ensimmäisen palkintosijansa maailmancupissa oltuaan kolmas Ramsaun normaalikilpailussa 20. joulukuuta 2008. Ensimmäisen osakilpailuvoittonsa hän saavutti Ramsaussa 10. joulukuuta 2011. Tämän jälkeen hän on voittanut osakilpailun Lahdessa maaliskuussa 2012, Chaux-Neuvessa ja Val di Fiemmessä tammikuussa 2018 sekä Hakubassa helmikuussa 2018. Yhteensä hän on sijoittunut palkintokorokkeelle 23 kertaa. Hän sijoittui maailmancupin kokonaiskilpailussa toiseksi kaudella 2017–2018, seitsemänneksi kausina 2008–2009 ja 2014–2015, kahdeksanneksi kausina 2010–2011 ja 2015–2016 sekä yhdeksänneksi kaudella 2001–2012.

Schmid lopetti uransa keväällä 2019.

## Maailmancupin palkintosijat
*Kausi 2008–2009: Ramsau normaalikilpailussa kolmas, Val di Fiemme yhteislähdössä kolmas ja normaalikilpailussa toinen, Seefeld normaalikilpailussa kolmas, Klingenthal normaalikilpailussa kolmas; kokonaiskilpailussa seitsemäs
*kausi 2010–2011: kokonaiskilpailussa kahdeksas
*Kausi 2011–2012: Ramsau voitto, Lahti voitto; kokonaiskilpailussa yhdeksäs
*Kausi 2013–2014: Oberstdorf toinen
*Kausi 2014–2015: Lillehammer kolmas, Schonach kolmas, Seefeld toinen, Sapporo toinen, Val di Fiemme toinen; kokonaiskilpailussa seitsemäs
*Kausi 2015–2016: Lahti kolmas, Schonach toinen; kokonaiskilpailussa kahdeksas
*Kausi 2017–2018: Kuusamo suurmäki + 5 km toinen, Lillehammer toinen, Ramsau kolmas, Val di Fiemme voitto, Chaux-Neuve voitto, Hakuba toinen & voitto; kokonaiskilpailussa toinen
*Kausi 2018–2019: Schonach toinen; kokonaiskilpailussa neljästoista

## Lähteet
*
### Viitteet

## Aiheesta muualla

*Virallinen sivusto
Lasse Laatunen

**Lasse Osmo Tapani Laatunen** (s. 28. marraskuuta 1950 Heinola) on suomalainen järjestömies, joka työskenteli Elinkeinoelämän keskusliiton (EK) työmarkkinajohtajana 2012–2014. Aiemmin hän toimi EK:n lakiasiainjohtajana. Hän on koulutukseltaan oikeustieteen kandidaatti.

Laatunen on ollut työnantajajärjestön palveluksessa Teollisuuden ja Työnantajain Keskusliiton laki- ja sosiaaliasioista vastaavana johtajana 1984–2005, sektorijohtaja 1998–2005. Hän oli 2005–2008 työmarkkinasektorin lakiasiainjohtaja, ja vuosina 2008–2012 hän oli EK:n lainsäädäntö- ja kauppapolitiikka -sektorin lakiasiainjohtaja. Yli neljänkymmenen vuoden ajan hän vaikutti merkittävästi Suomen työmarkkinoihin edustaessaan työnantajia niin kutsutuissa kolmikantaneuvotteluissa.

Laatusen väitetään painostaneen Akavaa Lex Nokian valmisteluvaiheessa. *[[Suomen Kuvalehti]]* on julkaissut asiaan liittyvän sähköpostiviestin.

Eläköitymisen jälkeen Laatusen välit EK:hon menivät poikki ja hän on nykyään läheinen SAK:n kanssa. SAK:n entinen puheenjohtaja Lauri Ihalainen on hänelle ystävä ja perhetuttu.

Laatunen kuuluu työmarkkinoiden keskusjärjestöjen eläkeneuvotteluryhmään. Laatunen toimii Eläketurvakeskuksen (vuodesta 1984), Kansaneläkelaitoksen sekä Tapaturmavakuutuslaitosten liiton hallituksen jäsenenä.

## Teoksia
* 
* 

## Lähteet
Dirty Deeds Done Dirt Cheap (kappale)

**Dirty Deeds Done Dirt Cheap** on australialaisen hard rock -yhtye AC/DC:n kappale, joka julkaistiin vuonna 1976 samannimisen albumin avausraitana.

Kolme minuuttia ja 50 sekuntia kestävästä kappaleesta tuli ajan myötä yksi AC/DC:n kuuluisimmista. Kappaleen sanoitukset herättivät suurta kohua varsinkin vanhempien keskuudessa, sillä ne kertovat palkkamurhaajasta. Kappaleeseen kuuluu tunnettu voimasointuriffi, kitarasoolo sisältää myös jonkinlaista tilutusta. Kappaleesta on julkaistu liveversiot AC/DC:n julkaisuilla *[[Live (AC/DC)|Live]]* (1992), *[[No Bull]]* (1996) ja *[[Stiff Upper Lip Live]]* (2001). Kappaleen ovat tehneet Angus Young, Malcolm Young ja Bon Scott.

## Vuoden 1992 julkaisu
Kappale julkaistiin uudelleen livesinglenä yhtyeen albumilta *[[Live (AC/DC)|Live]]*.

## Lähteet

## Aiheesta muualla
*Kappaleen sanat
Dean Conant Worcester

**Dean Conant Worcester** (1. lokakuuta 1866 Thetford, Vermont – 2. toukokuuta 1924 Manila, Filippiinit) oli yhdysvaltalainen lintutieteilijä ja liikemies.

Dean Worcesterin vanhemmat olivat Ezra Carter ja Ellen H. Worcester. Vuonna 1893 hän avioitui Nanon Fay Leasin kanssa. Hän valmistui Michiganin yliopistosta 1899, jossa myös väitteli tohtoriksi 1915.

Worcester tutki Filippiinien linnustoa yhdessä Frank Swift Bournsin kanssa. Vuonna 1913 hän muutti Cebuun. Hän toimi Agusan Coconuts Companyn pääjohtajana ja varapuheenjohtajana, Philippine Refining Co.:n puheenjohtajan sihteerinä sekä Philippine Desicated Coconut Corp.:n puheenjohtajana.

Yhdessä Bournsin kanssa Worcester nimesi vuonna 1894 useita uusia lintulajeja: mindoronkukaalin (*Centropus steerii*), mindanaonkukastajan (*Dicaeum bicolor*), tawitawinhaavakyyhkyn (*Gallicolumba menagei*), ruostekanakyyhkyn (*Phapitreron cinereiceps*), valkokurkkusiepon (*Rhinomyias albigularis*) ja tuhkarastaan (*Zoothera cinerea*).

Worcester kuoli sydänkohtaukseen Manilassa vuonna 1924.

## Lähteet
* Zoonomen

### Viitteet
Kettu ja koira

**Kettu ja koira** () on Daniel P. Mannixin vuonna 1967 julkaistu romaani. Kirja kertoo ihmisten kasvattamasta, Todiksi nimetystä punaketusta, ja vanhasta vihikoirasta Copperista, kummankin yrittäessä päihittää toisensa taitavuudessaan ja oveluudellaan elämän ja kuoleman välisissä takaa-ajoissa. Teoksen on suomentanut Otavalle 1968 Heidi Järvenpää. Kirja palkittiin Yhdysvalloissa 1967 parhaana eläinkirjana.

## Sovitukset
Disney on tehnyt romaanin pohjalta elokuvan *[[Topi ja Tessu]]* (1981).

## Lähteet
Maija Liukkonen

**Maija Liukkonen** (o.s. **Raitanen**, s. 24. lokakuuta 1956) on suomalainen jalkapalloilija ja jalkapallovalmentaja.

Liukkosen pelaajaura alkoi samoihin aikoihin, kun Suomessa käynnistyi organisoitu naisten sarjatoiminta. Hän liittyi 1972 vasta perustettuun Jyväskylän Pallokerhon joukkueeseen. Jyväskylästä Liukkonen siirtyi Turun Pyrkivään 1977 ja sieltä Turun Palloseuraan, jossa hän pelasi 10 vuotta ja voitti ensimmäisen mestaruutensa 1978. Liukkonen on pelannut myös PP-Futiksessa, Helsinki Unitedissa, Helsingin Jalkapalloklubissa ja Kontulan Urheilijoissa. Hän voittanut Suomen cupin HJK:ssa 1993 ja Pyrkivässä 1994. Mestaruuden ja cupin Liukkonen on voittanut myös Helsinki Unitedissa 1990. 

Suomen naisten jalkapallomaajoukkueessa Liukkonen 52 maaottelua vuosina 1980–1991. Hän toimi myös maajoukkueen kapteenina ja oli aikanaan eniten maaotteluita pelannut naispelaaja.

Liukkonen valmensi Helsingin Jalkapalloklubia yhdessä Timo Lounion kanssa vuosina 1997–1999 ja 2001–2003. Tuona aikana HJK voitti Suomen cupin kolmesti, mestaruuden neljästi ja se eteni myös UEFA Cupissa välieriin 2001. Liukkonen on myös valmentanut Kontulan Urheilijoita ja pelasi siellä edelleen kaudella 2008.

Siviiliammatiltaan Liukkonen on hammaslääkäri.

## Lähteet
* 
* 

### Viitteet
The Super Hero Squad Show

**The Super Hero Squad Show** on Film Romanin ja Marvel Animationin yhteistuottama animaatiosarja, joka perustuu Marvel Comicsin sarjakuvasankareihin ja samannimiseen lelulinjaan Marvel Super Hero Squadiin. Cartoon Network on tilasi sarjasta 26 jaksoa, joiden esitys oli tarkoitus aloittaa vuoden 2009 lopulla. Marvel Super Hero Squad poikkeaa myös huomattavasti edellisistä Marveliin perustuvista sarjoista, koska se on erittäin lapsiystävällinen ja sisältää paljon toimintaa ja huumoria. Hahmot näyttävät hieman chibimäisiltä ja niiden suunnittelusta vastasi Mitch Schauer. Äänirooleissa kuullaan muun muassa Tom Kenny, Charlie Adler, Steve Blum ja Grey DeLisle.

Sarja sai ensiesityksensä Yhdysvalloissa 14. syyskuuta 2009. Suomessa sarja alkoi 7. kesäkuuta 2010 maksullisella Disney XD:llä.

## Juoni
Ryhmä supersankareita – erityisesti Rautamies, Wolverine, Kapteeni Amerikka, Thor, Haukka, Hopeasurffari ja Hulk – suojelee Super Hero Cityä Villain Villen rikollisilta. Sankarien tunnushuuto on ”Hero Up!”. He kilpailevat katalan Tohtori Doomin ja hänen liittolaistensa kanssa ikuisuuden miekan sirpaleista. Jos Doom saisi sirpaleet, hän voisi koota miekan ja saada sen mahtavat voimat. Sarjassa vierailee myös muita Marvel-sankareita.

## Hahmot
### Sankarit
*Rautamies
*Kapteeni Amerikka
*Wolverine
*Thor
*Hopeasurffari
*Neiti Marvel
*Haukka
**Redwing
*Hulk
*Reptil
*Ampiainen
*Tohtori Outo
*Haukansilmä
*Ihmeneloset (Möykky, Liekki, Herra Fantastinen ja Näkymätön nainen)
*Muurahaismies
*Kapteenikaarti (Kapteeni Britannia, Kapteeni Liechtenstein, Kapteeni Brasilia ja Kapteeni Australia)
*Heimdall
*Uatu
*James Rhodes
*Storm
*Musta Pantteri
*Musta Leski*
*Nick Fury
*Valkyyria
*Ryhmä-X (Professori X, Kyklooppi, Kolossi, Jäämies ja Jean Grey)
*Vuokrasankarit (Rautanyrkki, Luke Cage ja Misty Knight)
*Purppuranoita
*Elohopea
*Zabu
*Odin
*Sif

### Viholliset
Kaikki viholliset eivät välttämättä ole Doomin liittolaisia.
*Tohtori Doom
*MODOK
*Kuvotus
*Kirkumimi*
*Klaw
*Fin Fang Foom
*Romutusryhmä (Romuttaja, Pallosalama, Paaluttaja ja Maansiirtäjä)
*Sapelihammas
*Konna
*Magneto
*Juggernaut
*Radioaktiivinen Mies
*Melter
*Pyro
*Zzzax
*Munapää
*Ansamies
*Thanos
*Venom
*Teloittaja
*Lumoajatar
*Purppuradynamo
*Batroc
*Loki
*Superskrulli
*Plantman
*Kehämestari
*Dormammu
*Galactus
*Galactuksen airue (Tähtitomu, Terrax ja Tulilordi)
*Punakallo
*Paroni Mordo
*Cynthia "Coco" Von Doom
*Chthon
*Chthonadonit
*Megataur
*Tricephalous
*Manoo
*Myrskytuuli
*Molekyylimies
*Volcana

Kaksoisagentteja; Kirkumimi oli oikeasti Laululintu ja Musta Leski Mystikko

## Äänirooleissa

## Suomenkieliset ääninäyttelijät

## Lähteet
E. G. Palmén

**Ernst Gustaf (E. G.) Palmén** (26. marraskuuta 1849 Helsinki – 3. joulukuuta 1919 Helsinki) oli suomalainen historiantutkija,  vapaaherra, professori, valtiopäivämies ja valtioneuvos.

## Henkilöhistoria
Palmén valmistui ylioppilaaksi vuonna 1866, filosofian kandidaatiksi vuonna 1872, filosofian maisteriksi vuonna 1873, filosofian lisensiaatiksi vuonna 1876 ja filosofian tohtoriksi vuonna 1877. Hän toimi Helsingin yliopiston Suomen, Venäjän ja Pohjoismaiden historian professorina vuosina 1884–1903 ja Suomen ja Skandinavian historian professorina vuosina 1903–1911.

Palmén oli aatelissäädyssä sukunsa edustaja valtiopäivillä 1877–1878, 1882 ja 1885 ja pappissäädyn jäsen valtiopäivillä 1888, 1891, 1894, 1897, 1899, 1900, 1904–1905 ja 1905–1906 sekä Suomalaisen puolueen kansanedustajana ensimmäisessä eduskunnassa vuosina 1907–1909, ja toimi myös eduskunnan toisena varapuhemiehenä samoina vuosina. Valtioneuvoksen arvon hän sai vuonna 1910.

E. G. Palmén kuului Valvojan perustajiin ja hän toimi vuosina 1887–1891 sen päätoimittajana. Iskevästä ja hyökkäävästä kirjoitustyylistään Palmén sai nimimerkkinsä E. G. P. mukaan kutsumanimen "Äkäpää".

### Perhe
Vapaaherralliseen Palménin aatelisukuun kuuluneen Palménin vanhemmat olivat professori, vapaaherra Johan Philip Palmén ja tämän toinen puoliso Adolfina Fredrika Emilia Sallmén. Hänen puolisonsa oli vuodesta 1881 teollisuusmies Nils Ludvig Arppen (1803–1861) tytär Ida Amalia Arppe (s. 1860). Heidän poikiaan olivat kirurgi Arne Palmén ja lakimies Ilmari Palmén. Heidän pojanpoikansa oli eläintieteilijä Ernst Palmén. E. G. Palménin veljenpoika oli meteorologi Erik Palmén.

E. G. Palménin sisar oli yhteiskunnallinen toimihenkilö Fanny Palmén (1842−1905), jonka aloitteesta Helsinkiin perustettiin työkoteja kansakoulua käyville lapsille, joiden vanhemmat kävivät ansiotyössä. Hänen veljiään olivat eläintieteilijä Johan Axel Palmén ja Forssan puuvillatehtaan johtaja Karl Evert Palmén.

## Julkaisuja
* *Historisk framställning af den svensk-finska handelslagstiftningen från Gustaf Wasa till 1766* (1876)
* *Politiska skrifter af Anders Chydenius* (1877–1880)
* *Suomalaisen Kirjallisuuden Seuran viisikymmenvuotinen toimi ynnä suomalaisuuden edistys 1831–1881* (1881)
* *Sten Stures strid med Konung Hans* (1883)
* *Lisiä lahjoitusmaakysymyksen historiaan* (1896)
* *Till hundraårsminnet af Johan Philip Palmén* (1915–1917)
 
## Lähteet
* 

### Viitteet

## Aiheesta muualla

*
Herran sotien kirja

**Herran sotien kirja** on Neljännessä Mooseksen kirjassa mainittu kirja, joka ei ole säästynyt nykyaikaan. Ainoa tieto siitä on kyseisessä Raamatun kirjassa kohdassa 21:14-15. Osa tutkijoista uskoo sen olleen kokoelma voitonlauluja tai runoja, kun taas osan mukaan se on saattanut olla sotahistoriateos.

## Lähteet
Soile Ojala

**Soile Ojala** (s. 5. marraskuuta 1963 Hämeenlinna) on suomalainen entinen jalkapalloilija.

Ojalan pelaajaura alkoi Hämeenlinnan Pallokerhosta, josta hän siirtyi helsinkiläiseen Kiffeniin 1986. Yhden Kiffenissä pelatun vuoden jälkeen Ojala siirtyi Kaunis Nainen Futikseen 1987, PP-Futikseen 1988 ja Helsinki Unitediin 1990. Hän voitti Suomen mestaruuden PPF:ssa 1989 sekä mestaruuden ja Suomen cupin Unitedissa 1990. Seuraavat neljä vuotta Ojala pelasi ruotsalaisessa Hammarby IF:ssä. Hän palasi 1995 Suomeen Malmin Palloseuraan, jossa hänen suurin saavutuksensa oli cupin voitto 1997.

Ojala nousi maajoukkueeseen 1985 ja pelasi urallaan kaikkiaan 59 maaottelua, mikä oli aikanaan naispelaajien ennätys. Hän toimi myös maajoukkueen kapteenina.

Ojala valittiin vuoden naisjalkapalloilijaksi vuonna 1989.

Varsinaisen työuransa Soile Ojala on tehnyt rahoitusalalla Soneran ja OP-pankin palveluksessa.

## Lähteet
* 
* 

### Viitteet
Eurylokhos

**Eurylokhos** oli kreikkalaisessa mytologiassa Odysseuksen kumppani ja seuraava komentojärjestyksessä heidän paluumatkallaan Troijan sodasta takaisin Ithakaan.

Laivan ankkuroiduttua Aiaian edustalle Eurylokhos valittiin johtumaan ryhmää miehiä tutkimaan saarta. He löysivätkin tiheän metsän keskeltä aukiolla olevan palatsin, jonka ympärillä kuljeskeli vieraille ystävällisiä susia ja leijonia. Palatsin emännäksi osoittautui Kirke, joka kutsui miehet juhlapäivälliselle. Ainoastaan Eurylokhos epäili petosta eikä nauttinut ateriaa, ja niin hän pääsi pakenemaan, kun aterian jälkeen Kirke muutti sen nauttineet sioiksi. Kerrottuaan asiasta Odysseukselle tämä päätti pelastaa miehensä huolimatta Eurylokhoksen anelusta paeta saarelta.

Odysseuksen matkan jatkuttua miehistön pelastamisen jälkeen he ankkuroivat saarelle, jossa auringonjumala Helioksen karja käyskenteli. Kirke oli neuvonut jättämään eläimet rauhaan, mutta Odysseuksen poissa ollessa Eurylokhos taivutti miehistön teurastamaan härkiä ravinnoksi nälkäänsä. Tämän seurauksena Zeus tuhosi myöhemmin heidän laivansa, ja Eurylokhos muun miehistön tavoin – Odysseusta pois lukien – hukkui mereen.

## Muita samannimisiä hahmoja
* Eurylokhos oli myös yksi Aigyptoksen pojista, jonka tämän puoliso Autonoe, danaidi, surmasi hääyönä.

## Lähteet
Lotta ystäväni

**Lotta ystäväni** () on E. B. Whiten vuonna 1952 kirjoittama lastenromaani. Kirja kertoo Vilppu-porsaasta ja Lotta-hämähäkistä. Romaanista on tehty animaatioelokuva *[[Laulava porsas]]* ja vuonna 2006 elokuva *[[Lotta ystäväni (elokuva)|Lotta ystäväni]]*, jonka pääosassa on Dakota Fanning.

## Suomennokset
*  Sarja: Lasten toivekirjasto 3
* 

## Lähteet
Iain Percy

**Iain Percy**, OBE (s. 21. maaliskuuta 1976 Southampton) on brittiläinen kilpapurjehtija ja kaksinkertainen olympiavoittaja. Ensimmäisen olympiavoittonsa hän purjehti Finnjollalla 2000 ja toisen yhdessä Andrew Simpsonin kanssa 2008 Star-luokassa.

Percy on Hayling Island Sailing Clubin jäsen.

## Aiheesta muualla
* Biography, British Olympic Team
Uintan piirikunta

**Uintan piirikunta** on piirikunta Yhdysvaltain Wyomingin osavaltion lounaisosassa. Sen pinta-ala on 5&nbsp;390,4 neliökilometriä. Vuonna 2010 Uintassa asui 21&nbsp;118 ihmistä. Piirikunnan hallintokeskus on Evanston. Muita suurempia asutuskeskuksia ovat Bear River, Lyman ja Mountain View.

## Väestö
Vuoden 2010 väestönlaskennan mukaan Uintan piirikunnassa asui 21&nbsp;118 ihmistä, ja vuonna 2018 siellä oli 7&nbsp;735 kotitaloutta. Vuonna 2010 väestötiheys oli noin neljä asukasta neliökilometriä kohden. 10,0 prosenttia piirikunnan asukkaista eli köyhyysrajan alapuolella.
Piirikunnan etninen jakauma oli seuraavanlainen:

*95,4 % valkoihoisia
*1,8 % sekoittuneita
*1,4 % alkuperäisasukkaita
*0,5 % aasialaistaustaisia
*0,8 % mustaihoisia
*0,1 % Tyynenmeren kansoja

9,2 prosentilla väestöstä oli hispaano- tai latinotausta. Sukujuuriltaan asukkaat olivat enimmäkseen englantilaista (27,7 %), saksalaista (14,8 %), amerikkalaista (8,3 %) tai irlantilaista (6,9 %) syntyperää.

## Lähteet

## Aiheesta muualla

*Uintan piirikunnan virallinen kotisivu